David Suchet

**Seras Deividas Sušė** (; g. 1946 m. gegužės 2 d. Londone, Didžioji Britanija) – aktorius, žinomas iš garsiojo, pagal Agatos Kristi romanus kurto, detektyvinio serialo „Agatos Kristi Puaro“, kur atliko pagrindinį Erkiulio Puaro vaidmenį.

## Biografija

### Šeima

Gimė 1946 m. gegužės 2 d. Londone. Motina *Joan Patricia Jarché* (1916–1992) buvo aktorė, o tėvas Jack Suchet – gydytojas, dirbęs Šv. Marijos ligoninėje, Londone. Senelis iš motinos pusės buvo fotografijos pradininkas James Jarche. Jarche šeima – Rusijos žydai, kurių pavardė buvo *Jarchy*, o aktoriaus mamos motina anglų kilmės.

Senelis iš tėvo pusės buvo *Isidor Shokhet* (išvertus iš hebrajų kalbos „shochet“, – „košerinis mėsininkas“), gyveno Kretingoje, kuri tuo metu buvo Rusijos imperijos gyvenvietė. Iš pradžių aktoriaus protėviai žydai gyveno Tryškiuose, o tik vėliau persikėlė į Kretingą. Kai pabėgo gyventi į Memelį (Klaipėdą) Prūsijoje, pasikeitė pavardę į suvokietintą – *Suchedowitz* –, persikėlęs gyventi į Keiptauną, Pietų Afrikoje, persivadino į *Suchet*. Aktoriaus tėvas 1932 m. iš Pietų Afrikos persikėlė gyventi į Londoną.

Aktorius nebuvo auginamas jokioje religinėje aplinkoje, tačiau nuo 1986 m. tapo praktikuojančiu anglikonu. 1972 m. *Belgrado Teatre* Koventryje jis susipažino su savo būsima žmona, *Sheila Ferris*, kur jie abu dirbo. Susituokė 1976 m. birželio 30 d., susilaukė sūnaus Roberto, kuris dabar yra Karališkojo jūrų laivyno kapitonas, ir dukters, pasirinkusios fizioterapeutės specialybę. Aktoriaus brolis John Suchet yra TV ir radijo laidų vedėjas

### Aktoriaus karjera

Aktoriaus karjerą pradėjo Watermill Theatre Bagnore, Berkšyre. Po savo pirmojo pasirodymo televizijoje 1970 m. (vaidmuo televizijai skirtoje filmo „Dviejų miestų istorija“ (*A Tale of Two Cities*) filmo versijoje), 1989 m. jis tapo ilgalaikio serialo „Agatos Kristi Puaro“ pagrindinio vaidmens atlikėju. D. Suchet pirmasis didesnis apdovanojimas suteiktas Karališkosios televizijos bendruomenės kaip geriausiam aktoriui filme „Dainoje Europai“ 1985 metais. 1991 m. garsiojo detektyvo Erkiulio Puaro vaidmuo televizijos seriale „Puaro“ Davidui Suchet pelnė D.Britanijos kino meno akademijos (BAFTA) apdovanojimą. 2008 m. Tarptautinėje Emmy apdovanojimų ceremonijoje aktoriui įteiktas apdovanojimas geriausio aktoriaus nominacijoje už atliktą vaidmenį filme „Maxwell“. 2011 m. už nuopelnus dramai aktorius buvo paskelbtas Birtų imperijos ordino riteriu.

## Filmografija

* *The Professionals* (TV; epizodas „Where the Jungle Ends“) (1978)
* *Schiele in Prison* (1980) – Gustav Klimt
* *Oppenheimer* (TV serialas) (1980) – Edward Teller
* *The Hunchback of Notre Dame* (TV filmas) (1982)
* *The Missionary* (1982)
* *Trenchcoat* (1983)
* *Red Monarch* (TV filmas) (1983)
* *Reilly, Ace of Spies* (TV serialas – epizodas „Prelude to War“) (1983)
* *Master of the Game* (TV serialas) (1984)
* *Greystoke: The Legend of Tarzan, Lord of the Apes* (1984)
* *The Little Drummer Girl* (1984)
* *Freud* (TV serialas) (1984)
* *Blott on the Landscape* (TV serialas) (1985)
* *The Falcon and the Snowman* (1985)
* *Thirteen at Dinner* (TV filmas) (1985) – Inspector Japp
* *Iron Eagle* (1986)
* *Harry and the Hendersons* (1987)
* *Cause Célèbre* (TV filmas) (1987)
* *A World Apart* (1988)
* *[[Agatos Kristi kolekcija. Puaro|Agatha Christie’s Poirot]]* (TV) (1989–2013) – Erkiulis Puaro
* *When the Whales Came* (1989)
* *Moses* (TV filmas) (1995)
* *Executive Decision* (1996)
* *The Phoenix and the Carpet* (TV serialas) (1997)
* *Sunday* (1997)
* *A Perfect Murder* (1998)
* *RKO 281* (1999)
* *Wing Commander* (1999)
* *Victoria & Albert* (TV serialas) (2001)
* *The Way We Live Now* (TV serialas) (2001)
* *Live From Baghdad* (TV filmas) (2002)
* *Pinocchio* (2002) – Mister Geppetto
* *The In-Laws* (2003)
* *Foolproof* (2003)
* *Henry VIII* (TV) (2003)
* *Space Odyssey: Voyage To The Planets* (TV) (2004) Narrator
* *Flushed Away* (2006)
* *Dracula* (TV filmas) (2006)
* *Agatha Christie: Murder on the Orient Express* (video žaidimas) (2006)
* *Maxwell* (TV filmas) (2007) – Robert Maxwell
* *Flood* (2007)
* *The Bank Job* (2008)
* *Diverted* (TV filmas) (2009)
* *David Suchet on the Orient Express* (TV dokomentika) (2010)
* *Going Postal* (TV filmas) (2010)
* *Hidden* (TV serialas) (2011)
* *Great Expectations* (TV serialas) (2011)
* *Richard II* (TV filmas) (2012) – Jorko kunigaikštis
* *David Suchet: In the Footsteps of Saint Paul* (TV dokomentika) (2012)
* *Effie* (2013) – Mr. Ruskin
* *Doctor Who* (TV serialas; epizodas "Knock, Knock") (2017)

## Šaltiniai

## Nuorodos

* Profilis www.imdb.com (ang.);
* David Suchet- Žymusis Erkiulis Puaro (ang.) ;
* The Actor Behind Popular `Poirot' (ang.);
* Suchet’s act of faith (ang.);
* David Suchet to star in final Poirot adaptations (ang.);
* Poirot star awarded in UK honours (ang.);
* Suchet religious conversion (ang.) ;